Apstiprinu

LU CFI Zinātniskās padomes priekšsēdētāja

 \_\_\_\_\_\_\_\_\_\_\_\_\_

L. Trinklere

*Apstiprināts LU CFI Zinātniskās padomes sēdē 17.12.2014*

**Latvijas Universitātes Cietvielu fizikas institūta**

**Rīcības plāns 2014 - 2020**

**Zinātnes ārējā novērtējuma rekomendāciju ieviešanai**

Latvijas Universitātes Cietvielu fizikas institūta (turpmāk tekstā – LU CFI) **misija** ir pārvērst izcilību cietvielu fizikā un materialzinātnēs augsti izglītotos cilvēkos un inovācijās.

LU CFI **vīzija** ir sekmēt ilgtspējīgu Latvijas kā arī Eiropas ekonomisko izaugsmi un konkurētspēju, veicinot un savstarpēji saskaņojot augstas kvalitātes fundamentālo un praktiskas ievirzes pētniecību ar augstas kvalitātes akadēmiskajām studijām un inovatīvo darbību.

LU CFI aktualizētais rīcības plāns 2014. - 2020. gadam ir izveidots, balstoties uz Latvijas zinātnes starptautiskā izvērtējuma, kuru Izglītības un zinātnes ministrija īstenoja sadarbībā ar Ziemeļvalstu Ministru padomes sekretariātu Latvijā, rezultātiem, atbilstoši sniegtajiem ieteikumiem par Latvijas zinātnes strukturālām reformām zinātnes resursu efektīvai izmantošanai un veiktspējas paaugstināšanai (<http://izm.izm.gov.lv/aktualitates/jaunumi/10675.html>).

2013. gadā veiktajā Latvijas zinātnes izvērtējumā LU CFI ieguva 2. labāko novērtējumu starp vērtētajām Latvijas zinātniskajām institūcijām. Citāts no starptautisko ekspertu slēdziena: „*This institution is one of the best – arguably the best institution evaluated by Panel. It has all the qualities to continue its role as the leading centre of Latvian research in material science. Securing funding for the Institute should be of highest priority for the Latvian Government and Latvian research funding agencies.”*

LU CFI izstrādātā rīcības plāna pamatmērķis ir turpināt pilnveidot zinātnisko izcilību un sadarbību ar nozares industriju, universitātēm un zinātniskajiem institūtiem (t.sk. attīstot LU CFI telpās izvietoto nacionālā līmeņa materiālzinātņu pētniecības centru LATNANO-C[[1]](#footnote-1)), nodrošināt cilvēkkapitāla piesaisti un uzturēšanu, uzlabot un intensificēt starptautisko sadarbību.

**Sasniedzamie rezultatīvie rādītāji līdz 2020. gadam**

 **1. Augstas kvalitātes zinātniskie pētījumi**, kas realizēti starptautisko un Latvijas pētniecības programmu ietvaros.

Galvenie indikatori:

|  |  |  |
| --- | --- | --- |
| **Indikators** | **Vidējais gada rādītājs (2011 – 2013)** | **Rādītājs****2020. gadā** |
| Publikāciju skaits, kas iekļautas „ISI Web of Knowledge” un „Scopus” datu bāzēs | 121 | 200 |
| Akadēmiskā personāla skaits, PLE | 89 | 140 |
| Starptautisko projektu skaits | 12 | 20 |
| Organizēto Starptautisko konferenču un semināru skaits | 4 | 5 |

 **2. Augsta līmeņa starpuniversitāšu izglītības** (maģistrantūras un doktorantūras) **centra attīstība** cietvielu fizikā un materialzinātnēs. Aktīvi piedalīties studiju programmu modernizēšanā fizikā, ķīmijā un materialzinātnēs, kā arī kvalitatīvi sagatavot studentus un zinātņu doktorus darbam uzņēmumos, kuri attīsta produktus ar augstu pievienoto zinātnisko vērtību.

 Galvenie indikatori:

|  |  |  |
| --- | --- | --- |
| **Indikators** | **Vidējais gada rādītājs (2011 – 2013)** | **Rādītājs** **2020. gadā** |
| Aizstāvēto promocijas darbu skaits | 4 | 8 |
| Aizstāvēto maģistra darbu skaits | 8 | 15 |
| Ārvalstu vieszinātnieku skaits | 6 | 13 |

 **3. Inovāciju attīstība un tehnoloģiju pārnese**, kas veicina jaunu uzņēmumu izveidi un jaunu produktu radīšanu.

Galvenie indikatori:

|  |  |  |
| --- | --- | --- |
| **Indikators** | **Vidējais gada rādītājs (2011 – 2013)** | **Rādītājs** **2020. gadā** |
| Iesniegto patentu skaits | 5 | 7 |
| Līgumdarbu skaits ar komersantiem | 14 | 20 |
| Zinātņietilpīgu uzņēmumu izveide | - | 1 |

**Horizontālās prioritātes**, kas veicina rīcības plāna pamatuzdevumu izpildi:

1. **Internacionalizācija**
	* aktīva dalība Horizon 2020 un citu starptautisku projektu konkursos;
	* LU CFI un ārzemju zinātnisko iestāžu studentu, jauno zinātnieku un pētnieku apmaiņas sekmēšana.
2. **Starpdisciplinaritāte**
	* sadarbība ar LU, RTU, DU un citām universitātēm un augstskolām, to fakultātēm un zinātniskajiem institūtiem vienotu mērķu sasniegšanai.
3. **Organizatoriskā un infrastruktūras efektivitāte**
	* attīstīt pārvaldības modeli, lai sekmētu institūta internacionalizāciju, starpdisciplinaritāti, pētījumu komercializāciju, efektīvu resursu pārvaldību, stratēģisko mērķu un sasniedzamo rezultāta rādītāju kaskadēšanu līdz zinātniskā grupas un zinātniskā darbinieka līmenim;
	* pilnveidot atalgojuma un motivācijas sistēmu, kas balstīta uz rezultāta rādītājiem zinātniskās grupas un zinātniskā darbinieka līmenī;
	* nodrošināt kompetenču un infrastruktūras attīstību atbilstoši aktualitātēm institūta specializācijas jomās.

**Realizējot starptautisko ekspertu ieteikumus, zinātnes strukturālo reformu ietvaros 2015. gadā ir plānoti sekojoši pasākumi:**

* realizēt ERAF 2.1.1.3.3.apakšaktivitāti "Zinātnisko institūciju institucionālās kapacitātes attīstība", kuras ietvaros:
	+ veikt LU CFI funkciju un uzdevumu ārējo auditu, institucionālās pārvaldības modeļa izstrādi;
	+ aktualizēt un pilnveidot LU CFI attīstības stratēģiju;
	+ izstrādāt apvienības stratēģiju sadarbībai ar augstskolām izstrādi
	(t.sk. izstrādājot un noslēdzot partnerības līgumu starp LU CFI un citām zinātniskajām institūcijām, universitātēm un augstskolām);
	+ nodrošināt LU CFI pētniecības programmas starptautisko salīdzinošo izvērtēšanu;
	+ pilnveidot LU CFI resursu vadības sistēmu;
	+ iegādāties materiālos un nemateriālos aktīvus;
	+ veikt LATNANO-C 2. etapa tehnisko priekšizpēti
	(LU CFI jaunais laboratoriju korpuss);
	+ pārskatīt institūta iekšējo struktūru un izveidot LATNANO-C kā strukturālo pamatvienību.

**Rīcības plāns stratēģisko mērķu sasniegšanai līdz 2020. gadam:**

* veicināt resursu koncentrāciju LU CFI iekšienē, izveidojot metožu orientētus centrus mikroskopijā un spektroskopijā (2015. - 2016. gads);
* veidot divus tehnoloģiju pārneses centrus uz tīrtelpu bāzes:
1. plāno kārtiņu (pārklājumu) un nanokeramikas iegūšanai (2017. gads);
2. elektronisko un fotonisko ierīču prototipēšanai (2018. gads);
* uzbūvēt un nodot ekspluatācijā jauno LATNANO-C korpusu – atvērtā tipa laboratoriju (*„open access”)*, kas paredzēta inovatīvo tehnoloģiju pārnesei, pētījumu komercializācijas atbalstam, studentu un augsto tehnoloģiju uzņēmumu darbinieku apmācībai un starptautisko projektu izpildei (2017. ‑ 2020. gads).
1. Materiālzinātņu pētnieciskā infrastruktūra, ietverot metožu orientētu 700m2 tīrtelpu un modernas aparatūras kompleksu. [↑](#footnote-ref-1)